พอดีตรวจ EKG ผลออกมาว่า bradycardia HR 59 bpm ค่ะอยากจะสอบถามเบื้องต้นกับคุณว่า การเต้นของหัวใจต่ำกว่าปกติเท่านี้มีอันตรายไหมคะ ไม่มีอาการอะไรร่วมด้วยค่ะ
สวัสดีค่ะงานโดยปกติแล้ว อัตราการเต้นของหัวใจจะอยู่ที่ 60-100 ครั้งต่อนาที โดยอัตราการเต้นของหัวใจที่น้อยกว่า 60 ครั้งต่อนาที จะถือว่าช้าผิดปกติ ที่ควรหาสาเหตุสาเหตุที่เป็นไปได้เช่น หัวใจเต้นผิดจังหวะ หัวใจวายเฉียบพลัน สมดุลเกลือแร่ในร่างกายผิดปกติ ภาวะหยุดหายใจขณะหลับ ซึ่งแพทย์จะตรวจหาสาเหตุเพิ่มเติมจากการตรวจร่างกาย การติดคลื่นไฟฟ้าหัวใจ หรือการเจาะเลือดที่เกี่ยวข้องหัวใจเต้นช้ากว่า 50 นาที ร่วมกับมีอาการดังต่อไปนี้ ได้แก่ความดันต่ำ คือต่ำกว่า 90/60 มิลลิเมตรปรอท มีภาวะการรู้ตัวเปลี่ยนไป เช่นกระสับกระส่าย มีอาการของเลือดไปเลี้ยงส่วนต่างๆของร่างกายไม่พอ เช่นปลายมือปลายเท้าเขียว เจ็บแน่นหน้าอก มีภาวะหัวใจวายเฉียบพลัน มาด้วยน้ำเกินในร่างกาย เช่นขาบวม ฟังปอดได้ยินเสียงน้ำ เหล่านี้ถือว่าอันตรายที่ควรรีบไปพบแพทย์การดูแลตัวเองเบื้องต้น หลีกเลี่ยงการรับประทานยาที่มีผลต่อหัวใจเองโดยที่แพทย์ไม่ได้สั่ง งดออกกำลังกายหนัก หากมีความกังวลใจใดๆ สามารถกลับไปพบแพทย์ที่ดูแลเพื่อปรึกษาเพิ่มเติมได้ แต่จริงๆแล้วตอนนี้ที่ยังต่ำไม่มาก ถ้ายังไม่มีอาการอะไรก็อาจจะสังเกตอาการต่างๆดังกล่าวไปก่อนได้